CELEX: 62021CN0481
Language: el
Date: 2021-08-04 00:00:00
Title: Υπόθεση C-481/21: Αίτηση προδικαστικής αποφάσεως την οποία υπέβαλε το Verwaltungsgericht Wiesbaden (Γερμανία) στις 4 Αυγούστου 2021 — TX κατά Bundesrepublik Deutschland

18.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/8
            
         
      Αίτηση προδικαστικής αποφάσεως την οποία υπέβαλε το Verwaltungsgericht Wiesbaden (Γερμανία) στις 4 Αυγούστου 2021 — TX κατά Bundesrepublik Deutschland
      (Υπόθεση C-481/21)
      (2021/C 422/11)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgericht Wiesbaden
      
         Διάδικοι στην υπόθεση της κύριας δίκης
      
      
         Προσφεύγων: TX
      
         Καθής: Bundesrepublik Deutschland, εκπροσωπούμενης από την Bundeskriminalamt
      
         Προδικαστικά ερωτήματα
      
      
                  1)
               
               
                  Έχει το άρθρο 15, παράγραφοι 3 και 1, σε συνδυασμό με το άρθρο 14 της οδηγίας (ΕΕ) 2016/680 (1), υπό το πρίσμα του άρθρου 54 της οδηγίας αυτής την έννοια ότι δεν αντιτίθεται σε εθνική ρύθμιση,
                  
                              α)
                           
                           
                              σύμφωνα με την οποία σε περίπτωση από κοινού ευθύνης για επεξεργασία δεδομένων δεν απαιτείται να προσδιορισθεί η πράγματι υπεύθυνη για τα αποθηκευμένα δεδομένα αρχή και
                           
                        
                              β)
                           
                           
                              η οποία επιτρέπει, επιπροσθέτως, να μην παρέχεται σε δικαστήριο καμία επί της ουσίας αιτιολογία για την άρνηση προσβάσεως;
                           
                        
            
                  2)
               
               
                  Σε περίπτωση καταφατικής απαντήσεως στο πρώτο και στο δεύτερο σκέλος του πρώτου ερωτήματος, είναι το άρθρο 15, παράγραφοι 3 και 1, της οδηγίας 2016/680 συμβατό με το δικαίωμα πραγματικής δικαστικής προσφυγής του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης (2), μολονότι κατ’ αυτόν τον τρόπο καθίσταται αδύνατον για το δικαστήριο
                  
                              α)
                           
                           
                              να προσεπικαλέσει σύμφωνα με τους εθνικούς δικονομικούς κανόνες στο πλαίσιο διαδικασίας περιλαμβάνουσας πλείονα στάδια την έτερη μετέχουσα και πράγματι υπεύθυνη αρχή, η οποία πρέπει να συμφωνήσει για την παροχή της προσβάσεως, και
                           
                        
                              β)
                           
                           
                              να εξετάσει επί της ουσίας αν συντρέχουν οι προϋποθέσεις για την άρνηση προσβάσεως και αν αυτές ορθώς εφαρμόσθηκαν από την αρχή η οποία αρνήθηκε την πρόσβαση;
                           
                        
            
                  3)
               
               
                  Προσβάλλει η άρνηση προσβάσεως και, ως εκ τούτου, πραγματικής δικαστικής προσφυγής κατά το άρθρο 47 του Χάρτη την ελευθερία του επαγγέλματος κατά το άρθρο 15 του Χάρτη, αν οι αποθηκευμένες πληροφορίες χρησιμοποιούνται για τον αποκλεισμό του υποκειμένου των δεδομένων από τη δραστηριότητα την οποία επιδιώκει να ασκήσει λόγω υποτιθέμενου κινδύνου για την ασφάλεια;
               
            
         (1)  Οδηγία (EE) 2016/680 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από αρμόδιες αρχές για τους σκοπούς της πρόληψης, διερεύνησης, ανίχνευσης ή δίωξης ποινικών αδικημάτων ή της εκτέλεσης ποινικών κυρώσεων και για την ελεύθερη κυκλοφορία των δεδομένων αυτών και την κατάργηση της απόφασης-πλαίσιο 2008/977/ΔΕΥ του Συμβουλίου (ΕΕ 2016, L 119, σ. 89).
      
         (2)  ΕΕ 2012, C 326, σ. 391.